Асен Босев
Умният син

chitanka.info

Седнал в сенчеста градина

стар баща сред трима сина.

Па им рекъл и на трима:

— Утре баница ще има.

Кой ще я излапа?

— Аз! —

викнал първият завчас.

— Ще заколим гъска,

кой…

— Аз? — не го дочакал той.

— И ще опечем прасе…

Той си се обаждал все.

— Утре кой ще е на оран?

Той подскочил ококорен:

— Е, все аз,

все аз,

все аз,

туй пък някой друг —

от вас!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.